《和宪使张郎中》
宋代·程公许

四海一奇男，象贤真柬之。
绣斧外执法，滞淹犹在斯。
冰壑栋梁具，凤梭云锦机。
粉省趋含香，玺书啬封泥。
生平方寸丹，云端双阙齐。
小试川楫手，晒纲庐中矶。
以道拯世溺，先事防繻袽。
三江昔怒号，一席今沦漪。
平波净縠浪，祥风浃瑶池。
八极汇涛澜，四顾蛟涎危。
孰能戒给楫，重与歌平夷。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。